
Z A P I S N I K

14. (četrnaeste) sjednice Vijeća Gradske četvrti Novi Zagreb - istok,

održane u ponedjeljak, 27. lipnja 2022. 

Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93, s početkom u 19,00  sati.
Nazočni članovi Vijeća Gradske četvrti Novi Zagreb - istok: Tonko Bogovac, Sandra Kapetanović Bitići, Branka Čižmešija, Olgica Gavrilović, Svjetlana Lugar, Iskra Mandarić, Davor Matković, Matej Mišić, Vanja Mojzeš, Ružica Palijan, Vjeran Šarić, Jadranka Šlipogor, Milivoj Vrban, Alena Rosandić – Vujnović, Andrej Vidatić, Tihomir Vedriš i Marko Dvorski. 
Nenazočni članovi Vijeća Gradske četvrti Novi Zagreb - istok: 
Zvonimir Rukavina i Kristijan Cindrić.
OSTALI NAZOČNI:
· Suzana Ječ, voditeljica PO Novi Zagreb - istok
· Mateo Peša, viši stručni suradnik 

· Petra Crnko, stručna suradnica

Sjednicu otvara Tonko Bogovac, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik konstatira da je na sjednici nazočno 17 od 19 članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA

Prije utvrđivanja dnevnog reda, predsjednik otvara raspravu o zapisniku s 13. sjednice Vijeća Gradske četvrti Novi Zagreb - istok. 
Budući da nema primjedbi na zapisnik sa 13. sjednice, Vijeće Gradske četvrti Novi Zagreb – istok jednoglasno (17 „za“) usvaja zapisnik sa 13. sjednice vijeća.
USVAJANJE DNEVNOG REDA
Zatim otvara raspravu o prijedlogu dnevnog reda, te izbacuje točke:

2. Rebalans Plana komunalnih aktivnosti Gradske četvrti Novi Zagreb – istok u 2022., donosi se 

11. Mišljenje o Prijedlogu odluke o izmjenama i dopuni Odluke o davanju u zakup, donosi se 
Članovi Vijeća jednoglasno (17 „za“) prihvaćaju izmjene dnevnog reda pod ranije navedenim točkama. 
Nakon rasprave, Vijeće Gradske četvrti Novi Zagreb - istok većinom glasova (17 „za“) donosi sljedeći:
D N E V N I  R E D:

1. Informacija o statusu svinjskih farmi na Jakuševcu 

2. Prenamjena čestice kod Bundek centra sa svrhom zabrane nepropisnog parkiranja, zaključak, donosi se 

3. Preimenovanje Perivoja Središće po Vinku Uhliku, zaključak, donosi se

4. Imenovanje parka u Ulici Viktora Kovačića po Zvonimiru Balogu, zaključak, donosi se

5. Zaključak o prometnoj regulaciji duž Avenije Dubrovnik, donosi se

6. Zahtjev za informacijama o statusu i daljnjim koracima proširenja tramvajske pruge Vatikanskom ulicom, zaključak, donosi se

7. Zaključak o preimenovanju stajališta autobusa i tramvaja, donosi se 

8. Podrška prijedlogu o zakupu javnih površina za sustav javnih bicikli NextBike,      

zaključak, donosi se 

9. Objedinjeni zaključci MO – donose se
10. Zaključak o rekonstrukciji platoa Kineskog zida i sanacije pripadajuće ceste ispod njega, donosi se

11. Prijedlog o imenovanju parka Antoanete Pasinović u Sopotu, zaključak, donosi se

12. Informacija o inicijativama za izmjenu GUP-a 

13. Pitanja, prijedlozi i obavijesti

Ad 1. Informacija o statusu svinjskih farmi na Jakuševcu 

Izvjestitelj:  Tonko Bogovac.
Predsjednik Vijeća Tonko Bogovac informira kako je dobio informacije od Komunalnog redarstva zaduženog za postupanje u vezi svinjskih farmi na Jakuševcu. Postoje trenutno tri aktivne farme, prva aktivna farma je izgubila sudski spor te joj je izdano rješenje o novčanoj kazni od 10.000 kn te se tu provodi prisilno izvršenje novčane naknade. Druga farma je otvorila upravni spor i taj upravni spor se dalje rješava. Treća farma je uložila žalbu na rješenje i čeka postupanje drugostupanjskog tijela, pretpostavljam da ako se ta žalba odbije onda mogu otvoriti ili upravni spor kao druga farma ili kao prva prihvatiti to rješenje i platiti kaznu u iznosu od 10.000 kn. 
Ad 2. Prenamjena čestice kod Bundek centra sa svrhom zabrane nepropisnog parkiranja, zaključak, donosi se 

Izvjestitelj:  Tonko Bogovac.

Predsjednik Vijeća Tonko Bogovac informira da je to čestica u vlasništvu grada Zagreba koja se nalazi odmah južno od Bundek centra. S obzirom da se tamo vlasnici automobila umjesto da koriste dakle javnu garažu gdje se naplaćuje parking u Bundek centru, oni prelaze preko zelene površine između ceste i nogostupa da bi došli do parcele na kojoj parkiraju vozila. Time definitivno ugrožavaju kretanje pješaka i ostalih sudionika u prometu samo kako bi se uštedjela koja kuna na parkingu. U tom smislu ide i prijedlog s obzirom da Komunalno redarstvo nakon što smo više puta ovu problematiku prijavili njima, oni su rekli da oni tamo ne mogu izdati kaznu za nepropisno parkiranje obzirom da ta čestica nema nikakvu namjenu. Njihov prijedlog je da se to prenamjeni u korovište, čime bi oni imali nekakvu osnovu za pisanje kazni za nepropisno parkirana vozila na toj lokaciji. 

Članica Vijeća Sandra Kapetanović Bitići - To je zelena površina, šljunčana ili kakva, u vlasništvu grada Zagreba. Zar nije možda bolje napraviti nekakav prijedlog da se tamo napravi parking pa da se tamo naplaćuje parking. U cijelom Središću se naplaćuje. 

Član Vijeća Davor Matković - Da li se može staviti kakvu fizička barijera u obliku klupe ili bilo čega takvog slično.

Predsjednik Vijeća Tonko Bogovac informira da je bila već do sada fizička barijera u obliku „betonskih blokova“ koji se konstantno miču. 

 Nakon rasprave, članovi Vijeća su glasovali te jednoglasno  (17 „za“) donijeli

Z A K L J U Č A K 

o prenamjeni čestice kod Bundek centra sa svrhom zabrane nepropisnog parkiranja

1. Vijeće Gradske četvrti Novi Zagreb – istok traži od Gradskog ureda za upravljanje imovinom i stanovanje prenamjenu čestica 358/3, 2288/1 i 289/1 k.o. 335495 Zaprudski otok u korovišta ili u drugu sličnu namjenu kako bi se omogućilo prometnom redarstvu pisanje kazni za nepropisno parkirana vozila na navedenim česticama.  
2. Ovaj će zaključak biti upućen Gradskom uredu za upravljanje imovinom i stanovanje.
Ad 3.  Preimenovanje Perivoja Središće po Vinku Uhliku, zaključak, donosi se

Izvjestitelj:  Tonko Bogovac.
Član Vijeća Matej Mišić postavlja upit da li postoji mišljenje Vijeća mjesnog odbora. Mislim da bi bilo primjereno ne preskakati tu stepenicu, neće se to sutra preimenovati, to treba prvo ući u fond imena. Sljedeća nam je sjednica za dva do tri tjedna, a oni bi trebali u međuvremenu imati sjednicu pa čisto da se to prebaci na sljedeću sjednicu da se dobije mišljenje od njih.  
Nakon rasprave, članovi Vijeća su suglasni (17 „za“) o izglasavanju ove točke dnevnog reda na sljedećoj sjednici.
Ad 4. Imenovanje parka u Ulici Viktora Kovačića po Zvonimiru Balogu, zaključak, donosi se 

Izvjestitelj:  Tonko Bogovac.
Nakon rasprave, članovi Vijeća su glasovali te većinom glasova (16 „za“ i 1 „suzdržani“) donijeli

Z A K L J U Č A K 

o imenovanju parka u Ulici Viktora Kovačića po Zvonimiru Balogu

1. Vijeće Gradske četvrti Novi Zagreb – istok podržava prijedlog mjesnog odbora Sopot o imenovanju parka pred kućnim brojevima ulice Viktora Kovačića 18, 18A i 18B po Zvonimiru Balogu. 
2. Ovaj će zaključak biti upućen Stručnoj službi Gradske skupštine, Odboru za imenovanje naselja, ulica i trgova.
Ad 5. Zaključak o prometnoj regulaciji duž Avenije Dubrovnik, donosi se 
Izvjestitelj:  Tonko Bogovac

Predsjednik Vijeća Tonko Bogovac predlaže da se doda intencija da pješaci, biciklisti i osobe smanjene pokretljivosti  mogu prijeći Aveniju Dubrovnik na svakom raskrižju uzduž i poprijeko u nivou. Nadam se da je sad to malo jasnije i predložio bi da prvo to nadopunimo s tim prijedlogom, pa onda glasamo po tom nadopunjenom zaključku.  

Nakon rasprave, članovi Vijeća su glasovali te većinom glasova (13 „za“, 3 „protiv“ i 1 „suzdržan“) donijeli dodatak navedenom zaključku kako slijedi:
Da se i osobama smanjene pokretljivosti, biciklistima i pješacima omogući prelazak Avenije Dubrovnik u nivou, da nivelira postojeća projektna dokumentacija izradi nova i dopune svi aktualni projekti.  

Nakon rasprave, članovi Vijeća su glasovali te većinom glasova (12 „za“, 4 „protiv“ i 1 „suzdržan“) donijeli
ZAKLJUČAK

o pješačkim i biciklističkim prijelazima na Aveniji Dubrovnik
1. Vijeće Gradske četvrti Novi Zagreb - istok predlaže uređivanje Avenije Dubrovnik tako da pješaci i biciklisti mogu prijeći Aveniju na svim raskršćima uzduž i poprijeko. Na temelju izlaganja i panela na konferenciji o razvoju Novog Zagreba koje su u Muzeju suvremene umjetnosti organizirale Gradske četvrti Novi Zagreb - zapad i Novi Zagreb - istok predlažemo da se naprave sljedeće stvari: 
I. Nivelira projektna dokumentacija biciklističkih staza i prijelaza na Aveniji Dubrovnik koje je za Grad Zagreb napravila tvrtka Elipsa-sz d.o.o. 

II. Izradi projektna dokumentacija za prometne i građevinske radove kojima bi se prelazak Avenije omogućio i pješacima i osobama smanjenje pokretljivosti.

III. Izmjene i dopune svi aktualni projekti na Aveniji Dubrovnik kako bi uzeli u obzir ciljeve navedene u ovom zaključku.
     2.   Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 6.  Zahtjev za informacijama o statusu i daljnjim koracima proširenja tramvajske pruge Vatikanskom ulicom, zaključak, donosi se  

Izvjestitelj:  Tonko Bogovac

//Član Vijeća Matej Mišić izašao u 19.45.//

Nakon rasprave, članovi Vijeća su glasovali te jednoglasno  (16 „za“) donijeli

Z A K L J U Č A K 

o zahtjevu za informacijama o statusu i daljnjim koracima proširenja tramvajske pruge Vatikanskom ulicom

1. Vijeće Gradske četvrti Novi Zagreb – istok traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da evidentira sve buduće korake za projekt proširenja tramvajske pruge duž Vatikanske ulice te trenutni status poduzetih radnji vezanih uz ovaj projekt. 
2. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 7.  Zaključak o preimenovanju stajališta autobusa i tramvaja, donosi se

Izvjestitelj:  Tonko Bogovac
Nakon rasprave, članovi Vijeća su glasovali te jednoglasno  (16 „za“) donijeli

ZAKLJUČAK

o preimenovanju autobusnih stajališta

1. Vijeće Gradske četvrti Novi Zagreb - istok predlaže sljedeća preimenovanja autobusnih stajališta uz pripadna pojašnjenja:

	No
	Postojeći naziv
	Novi naziv
	Pojašnjenje

	1
	Sarajevska - rotor
	Zapruđe
	Budući da stajalište pripada zoni stajališta tj. terminalu "Zapruđe" te služi kao istoimeno zadnje stajalište svih pripadajućih autobusnih linija naziv je nepotrebno zbunjujuć. Radi toga ga je potrebno uskladiti sa istoimenim stajalištem koje je tako naznačeno i u nazivima pripadajućih linija. Ulazno stajalište ima ispravan naziv.

	2
	Sarajevska - Ukrajinska
	Ukrajinska
	Naziv je potrebno dovesti u standard svih ostalih naziva stajališta na raskrižjima, po kojima je stajalište nazvano prema jednoj od ulica (ne prema obje) radi jednostavnosti i pamtljivosti te izbjegavanja uzastopnog imenovanja sličnim nazivima. Isti naziv imala bi i tramvajska stajališta u toj zoni po izgradnji nove pruge.

	3
	Ukrajinska
	Šišićeva
	Preimenovanje stajališta radi poklapanja naziva sa prijedlogom pod No. 2. (prethodno navedeno)

	4
	Dječji vrtić
	Dječji vrtić Travno 
	Toponim je potrebno korigirati jer je previše općenit. Unikatnost i unifikacija nazivlja je bitna radi funkcioniranja u budućem sustavu planiranja putovanja prema pretrazi po nazivu stajališta. 

	5
	Božidara Magovca 111
	Božidara Magovca 44
	Ime „B. Magovca 111” nije prikladno jer je stajalište na „desnoj” strani ulice na kojoj su parni brojevi i točnije bi bilo „B, Magovca 44”.

	6
	Vatikanska - Svetog Mateja
	Svetog Mateja
	Naziv je potrebno dovesti u standard svih ostalih naziva stajališta na raskrižjima, po kojima je stajalište nazvano prema jednoj od ulica (ne prema obje) radi jednostavnosti i pamtljivosti te izbjegavanja uzastopnog imenovanja sličnim nazivima. 

	7
	Kauzlarićev prilaz
	Dugave, Kauzlarićev prilaz
	Stajalište je ujedno i početno/krajnje stajalište linija 109 i 220 u Dugavama, pa je potrebno dopuniti naziv kako bi označavao i naselje do kojeg vodi te ga na taj način koordinirati s nazivom stajališta prikazanom u nazivu linija iz pripadajućeg voznog reda kako bi putnik znao od kojeg stajališta se računa vrijeme polaska.

	8
	Otok, Nežićeva
	Nežićeva
	Korekcija naziva prema bočnoj ulici na raskrižju po čemu se standardno i imenuju stajališta radi jednostavnosti, standardizacije označavanja stajališta i bolje prepoznatljivosti. 

	9
	Buzin
	Buzinski prilaz 
	Preimenovanje stajališta radi preklapanja naziva sa stajalištem prigradske željeznice "Buzin" koje se ne nalazi na ovoj lokaciji.

	10
	Odra
	Buzin
	Preimenovanje radi pogrešnog naziva koji ne odgovara lokaciji stajališta. Također preimenovanjem se naziv prilagođava istoimenom stajalištu prigradske željeznice "Buzin" koje se nalazi u istoj zoni stajališta kako bi se naglasila njegova funkcija u integriranom prijevozu.

	11
	Odra - nadvožnjak
	Odra, Velika cesta
	Preimenovanje stajališta radi preciznijeg informiranja prema ulici koja se nalazi u zoni raskrižja stajališta.

	12
	Veliko Polje
	Velikopoljska
	Preimenovanje stajališta radi točnijeg informiranja putnika s ciljem lakšeg snalaženja.

	13
	Galijska
	Veliko Polje
	Preimenovanje stajališta s ciljem unifikacije nazivlja kod kojeg se zadnje stajalište na lokaciji koordinira s nazivom prema voznom redu linije. Također, logično je da stajalište u središtu naselja nosi ime po naselju, a ne ono na rubu istog. 

	14
	Sarajevska - Jakuševečka
	Jakuševečka
	Korekcija naziva da se izbjegne uzastopno korištenje toponima "Sarajevska" budući da putnik uvijek ima informaciju o trasi linije što podrazumijeva prometnicu kojom putuje, dok su mjesta dolaska bitnija. Vrijedi spomenuti kako se u sadašnjoj projektnoj dokumentaciji navodi da naziv stanice bude "Ranžirni kolodvor".

	15
	Sarajevska - Hrelić
	Kamenarka 
	Korekcija radi nedovoljne preciznosti nazivlja te unifikacije standarda označavanja radi jednostavnosti i prepoznatljivosti. Navedeno naselje Hrelić nalazi se na prevelikoj udaljenosti pješačenjem kako bi imalo smisla ovo stajalište tako nazvati. Također, preimenovanjem se izbjegava uzastopna upotreba naziva "Sarajevska" što se ne preporuča u sustavu planiranja putovanja. Isti naziv imat će buduća tramvajska stajališta po izgradnji pruge. Time se također izbjegava uzastopno korištenje toponima "Sarajevska" budući da putnik uvijek ima informaciju o trasi linije što podrazumijeva prometnicu kojom putuje, dok su mjesta dolaska bitnija. 

	16
	Kamenarka 18
	Svetog Roka
	Preimenovanje stajališta radi kvalitetnijeg i točnijeg informiranja te unifikacije standarda označavanja stajališta. Postojeći naziv je bezrazložno neinformativan, budući da se stajalište nalazi u zoni raskrižja s bočnom ulicom po kojoj se standardno i imenuje. 

	17
	Gata 13
	Gata
	Korekcija naziva koji bespotrebno nosi kućni broj iako je navedeno stajalište jedino u toj ulici. Inače se izbjegava imenovanje prema kućnim brojevima (osim kad je nužno), nazivima privatnih kompanija i slično.

	18
	Sarajevska - Vatikanska
	Murati
	Naziv je potrebno dovesti u standard svih ostalih naziva stajališta na raskrižjima, po kojima je stajalište nazvano prema jednoj od ulica (ne prema obje) radi jednostavnosti i pamtljivosti te izbjegavanja uzastopnog imenovanja sličnim nazivima. Isti naziv imala bi i tramvajska stajališta u toj zoni po izgradnji nove pruge. Time se također izbjegava uzastopno korištenje toponima "Sarajevska" budući da putnik uvijek ima informaciju o trasi linije što podrazumijeva prometnicu kojom putuje, dok su mjesta dolaska bitnija. Također, naziv stajališta "Vatikanska" već postoji na drugoj lokaciji na području Dugava.


3.   Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Odjelu za organizaciju i upravljanje prometom i Zagrebačkom električnom tramvaju d.o.o.
Ad 8.  Podrška prijedlogu o zakupu javnih površina za sustav javnih bicikli NextBike,       

           zaključak, donosi se 
Izvjestitelj:  Tonko Bogovac
//Član Vijeća Matej Mišić ušao u 19.50.//

Član Vijeća Andrej Vidatić - Htio bih samo naglasiti kako mi se ovo čini kao jako dobra inicijativa. Možete za godišnje za 200,00 kuna jednokratno voziti po cijelom gornjem gradu koliko vi to želite i ostaviti bicikl gdje god želite. U Novom Zagrebu – istok nema niti jedno stajalište nažalost,  ali sada se nadam da će ih biti dosta i mislim da je to odlično rješenje.

Nakon rasprave, članovi Vijeća su glasovali te jednoglasno  (17 „za“) donijeli

ZAKLJUČAK

o prijedlogu javnih površina za sustav javnih bicikli NextBike
1.          Vijeće Gradske četvrti Novi Zagreb - istok podržava dodjeljivanje javnih površina za postavljanje postaja za NextBike sustav javnih bicikala na sljedećim lokacijama po mjesnim odborima:

1. MO Središće: -pored Kauflanda
- kod glavnog ulaza na Bundek
2. MO Sopot: - kod Porezne uprave, što bliže tramvaju
3. MO Sloboština: -kod autobusne stanice u Sloboštini (između kioska Tiska i autobusne čekaonice)
- između Nežićeve i Milankovićeve ulice uz Av. Većeslava Holjevca, kod zgrade radija Antene
4. MO Zapruđe i MO Jakuševec: -ispod Mosta mladosti ili nadvožnjaka (kod tramvajske stanice) koji vodi do Mosta mladosti, zapadno od Plodina
5. MO Utrina: 

- Tržnica Utrine

- bazen Utrine
6. MO Travno:

- sjeverni dio ulaza na Plato Mamutica, na trgu kod uličnog sata

- trgić kod malog Konzuma, Ul. Božidara Magovca 30
7. MO Dugave i MO Hrelić: 

- kod Doma zdravlja (ako ne može kod Doma zdravlja, onda kod zgrade MO u Dugavama)

- kod Oktogona
9. MO Buzin:

- kod Supernove 

- kod poslovne zone nasuprot Supernove

- željeznička stanica
- uz City Island Buzin

10. MO Veliko Polje

- kod željezničke stanice ispod nadvožnjaka
2. Vijeće Gradske četvrti Novi Zagreb - istok od nadležnog Gradskog ureda za obnovu, izgradnju, prostorno uređenje, graditeljstvo, komunalne poslove i promet traži obrazloženje o prethodnim zahtjevima. 
3.  Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 9. Objedinjeni zaključci MO – donose se
Izvjestitelj:  Tonko Bogovac
Nakon rasprave, članovi Vijeća su glasovali te jednoglasno  (17 „za“) donijeli

Ad 9.1. Zaključak o o objedinjenim zaključcima vijeća mjesnih odbora prema    

             Gradskom uredu za obnovu, izgradnju, prostorno uređenje, graditeljstvo,  

             komunalne poslove i promet

Z A K L J U Č A K 

o objedinjenim zaključcima vijeća mjesnih odbora prema Gradskom uredu za obnovu, izgradnju, prostorno uređenje, graditeljstvo, komunalne poslove i promet

1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo, uz sljedeće napomene:

VMO BUZIN

	

	Zaključak o sadnji dodatnih stabala u naselju Buzin

	Zaključak o prometnoj i komunalnoj problematici - uspornicima prometa u naselju Buzin



VMO DUGAVE

	Zaključak o zahtjevu za izvedbu pješačkog prijelaza u Abramovićevoj ulici

	Zaključak o zahtjevu za iscrtavanje biciklističkih staza u naselju

	Zaključak o zahtjevu za iscrtavanje parkirališnih oznaka u naselju

	


VMO JAKUŠEVEC

	Zaključak o postavljanju i zamjeni oglasnih ploča u Jakuševcu

	Zaključak o postavljanju barijera za pristup k.č.br. 135/1, k.o. Jakuševec

	Zaključak o potrebi zamjenske sadnje stabala u Jakuševečkoj ulici kod crkve svetog Marka i groblja


VMO SLOBOŠTINA
	Zaključak o iscrtavanju parkirnih mjesta  na 2  parkirna polja u Ulici Stjepana Gradića (iza teretane tj. ulaza Vladimira Varićaka 22-24

	Zaključak o iscrtavanju parkirnih mjesta u Ulici Karela Zahradnika od Ulice Milutina Milankovića pa prema Kauflandu


	Zaključak o problemu parkiranja u Miškininoj ulici

Zaključak o sanaciji pješačke staze (vatrogasnog puta) na lokaciji Ulica Stjepana Gradića 1-3

Zaključak o postavljanju znaka zabrane parkiranja na lokacija Vladimira Varićaka 14, zapadna strana  (iza caffe bara Flamingo)


VMO SOPOT
	

	Zaključak o označavanju metalnog rubnika u pothodniku Sopot – Središće (zajedno sa VMO Središće)

	Zaključak o stanju pothodnika Sopot – Središće (zajedno sa VMO Središće)

	Zaključak o dodatnom ozelenjivanju unutar Sopota



VMO SREDIŠĆE
	Zaključak o postavljanju ograde iznad ulaza u podzemnu garažu u ulici Ksenije Kantoci


	Zaključak o odabranim lokacijama za održavanje cesta i pješačkih nogostupa


	Zaključak o zamjeni oštećenih oglasnih ploča u Središću


	Zaključak o izgradnji rampe za osobe s invaliditetom pored stepenica na adresi Brune Bušića 28


	


VMO TRAVNO

	

	Zaključak o prijedlogu uspostave jednosmjernog prometa na parkiralištima kod Kopernikove ulice

	Zaključak o iscrtavanju biciklističkih staza u cijelom naselju

	Zaključak o iscrtavanju  parkirališnih mjesta na BM 12-24

	Zaključak o doradi zaključka o uređenju igrališta za Rugby klub Novi Zagreb

	Zaključak o ugradnji dodatnih rasvjetnih tijela na već postojeću javnu rasvjetu - bočalište zapadno od Mamutice

	Zaključak o obnovi rukohvata na platou slušalice BM 12-24

	Zaključak o zamjeni ili uređenju postojeće oglasne ploče na trgu sjeverno od platoa Mamutice



VMO UTRINE
	Zaključak o prijedlogu lokacija za sadnju grmašica i stabala

	Zaključak o iscrtavanju dodatnih parkirnih mjesta u Katićevom prilazu, južna strana i duž Šišićeve ulice 1-13

	


VMO ZAPRUĐE
	Zaključak o upuštanju rubnjaka radi invalida ispred Vankine 11-23 (tri rubnjaka, svi su dio staza preko zelene površine

	Zaključak o dodatnoj sadnji stabala u naselju Zapruđe


	


2.  Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad 9.2.  Zaključak o o objedinjenim zaključcima vijeća mjesnih odbora prema  

              Gradskom uredu za mjesnu samoupravu, civilnu zaštitu i sigurnost

Z A K L J U Č A K 

o objedinjenim zaključcima vijeća mjesnih odbora prema Gradskom uredu za mjesnu samoupravu, civilnu zaštitu i sigurnost

1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo, uz sljedeće napomene:

VMO TRAVNO
	Zaključak o inicijativi za raspisivanje natječaja za uređenje Parka Novi Zagreb

	


VMO UTRINE
	Zaključak o uvođenju kanalizacije na ŠRC Utrina


	


2.  Ovaj će zaključak biti upućen Gradskom uredu za mjesnu samoupravu, civilnu zaštitu i sigurnost.

Ad 9.3  Zaključak o objedinjenim zaključcima vijeća mjesnih odbora prema Gradskom   

             uredu za gospodarstvo, ekološku održivost i strategijsko planiranje

Z A K L J U Č A K 

o objedinjenim zaključcima vijeća mjesnih odbora prema Gradskom uredu za gospodarstvo, ekološku održivost i strategijsko planiranje

1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo, uz sljedeće napomene:

VMO SREDIŠĆE
Zaključak o problemu buke u Kauflandu
	


2.  Ovaj će zaključak biti upućen Gradskom uredu za gospodarstvo, ekološku održivost i strategijsko planiranje.

Ad 9.4 Zaključak o objedinjenim zaključcima vijeća mjesnih odbora prema Gradskom  

            uredu za upravljanje imovinom i stanovanje 
Z A K L J U Č A K 

o objedinjenim zaključcima vijeća mjesnih odbora prema Gradskom uredu za upravljanje imovinom i stanovanje

1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo, uz sljedeće napomene:

	

	


VMO TRAVNO
	Zaključak o inicijativi za izradu projektne dokumentacije za stavljanje u funkciju prazne livade na BM 87-69



VMO ZAPRUĐE
	Zaključak o upitu o statusu predmeta u vezi provedbe natječajnog projekta Bundek-Racinjak

	

	


2.  Ovaj će zaključak biti upućen Gradskom uredu za upravljanje imovinom i stanovanje.
Ad 9.5  Zaključak o objedinjenim zaključcima vijeća mjesnih odbora prema 

             Zagrebačkom Holdingu d.o.o. podružnici Zagrebačke ceste 
Z A K L J U Č A K 

o objedinjenim zaključcima vijeća mjesnih odbora prema Zagrebačkom Holdingu  d.o.o. Podružnici Zagrebačke ceste
1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo, uz sljedeće napomene:

VMO UTRINE
	Zaključak o obnovi asfalta na lokaciji Ivšićev prilaz

	Zaključak o učvršćivanju stupića zapadno od Maretičeve ulice 1 - zahtjev M.Š.

	


	


2. Ovaj će zaključak biti upućen Zagrebačkom holdingu d.o.o., Podružnici Zagrebačke ceste.

Ad 9.6 Zaključak o o objedinjenim zaključcima vijeća mjesnih odbora prema  

            Zagrebačkom holdingu d.o.o. Podružnici Zrinjevac

 Z A K L J U Č A K 

o objedinjenim zaključcima vijeća mjesnih odbora prema Zagrebačkom holdingu d.o.o. Podružnici Zrinjevac

1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo, uz sljedeće napomene:

VMO DUGAVE
	Zaključak o zahtjevu za postavljanje dodatne sprave u centralnom parku - vježbalište za odrasle

	Zaključak o zahtjevu za popravak pješačke staze i rubnjaka oko kazete sa stablom - Ulica svetog Mateja 53



VMO JAKUŠEVEC
	Zaključak o potrebi zamjenske sadnje stabala u Ulici Karla Metikoša i Ulici Milana Mladenovića


VMO ZAPRUĐE
	Zaključak o upuštanju rubnjaka radi invalida ispred Vankine 11-23 (tri rubnjaka, svi su dio staza preko zelene površine)

	


2. Ovaj će zaključak biti upućen Zagrebačkom holdingu d.o.o. Podružnici Zrinjevac

Ad 10. Zaključak o rekonstrukciji platoa Kineskog zida i sanacije pripadajuće ceste 
            ispod njega, donosi se
Izvjestitelj:  Tonko Bogovac
Nakon rasprave, članovi Vijeća su glasovali te jednoglasno  (17 „za“) donijeli

Z A K L J U Č A K

o rekonstrukciji platoa Kineski zid i sanacije pripadajuće ceste ispod njega

1. Vijeće Gradske četvrti Novi Zagreb - istok predlaže rekonstrukciju platoa Kineski zid i sanaciju pripadajuće ceste ispod njega.

2. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 10.  Prijedlog o imenovanju parka Antoanete Pasinović u Sopotu, zaključak, donosi 
             se
Izvjestitelj:  Tonko Bogovac
Predsjednik Vijeća Tonko Bogovac predlaže da se zaključak vrati Mjesnom odboru na očitovanje. 
Nakon rasprave, članovi Vijeća su suglasni (17 „za“) o izglasavanju ove točke dnevnog reda na sljedećoj sjednici.
Ad 11. Informacija o inicijativama za izmjenu GUP-a 
Izvjestitelj:  Tonko Bogovac

Predsjednik Vijeća Tonko Bogovac informira kako su Mjesni odbori dali prijedloge i to smo objedinili. Dogovorit ćemo s stručnom službom da vam te zaključke pošalju na e-mail adresu, da i vi pogledate te prijedloge. Dakle, imat ćemo rok do kraja godine da se očitujemo o tim inicijativama za izmjenu GUP-a, pa bi onda na sjednici u rujnu dali inicijative gradske četvrti gdje bi ih objedinili ili eventualno dali neko mišljenje na prijedloge mjesnih odbora.
Ad 12. Pitanja, prijedlozi i obavijesti
Članica Vijeća Sandra Kapetanović Bitići - Zanima me što je od komunalnih aktivnosti i akcija odrađeno i što se trenutno radi ako imate informaciju. 
Članica Vijeća Alena Rosandić – Vujnović - Što se tiče plana komunalnih aktivnosti odrađeno je od strane Zrinjevca apsolutno sve za što nisu trebale suglasnosti, osim što se u Zapruđu sada radi dječje igralište. Za isto nije trebala suglasnost, ali bio je problem s godišnjim odmorima, a treba se ovaj tjedan ili idući završiti. U Travnom je odrađena staza što se tiče Zrinjevca i postavljene su garniture. U Buzinu je napravljeno provjetravanje igrališta, napravljena je ograda oko igrališta. U Dugavama je također napravljeno provjetravanje igrališta. U Sopotu staza preko pruga. Središću je stavljena antitraumatska podloga u Stonskoj ulici. Započeti su radovi u prostorima Mjesne samouprave Dugave i Hrelić. Postavljene su ovaj tjedan klupe u Sloboštini i to je to, sad je aktualno igralište u Zapruđu, nakon toga ide staza kod Balokovićeve ulice. U međuvremenu sad kad postoje suglasnosti, stavljati će se klupe, garniture i ostale male stvari. To je sve što se tiče Zrinjevca. Prema informacijama kojima raspolažem znam da će se ovaj tjedan asfaltirati staza u Sopotu i Travnom. 
Članica Vijeća Ružica Palijan informira kako su uvedeni u posao izvođači za sanaciju terase u zgradi Mjesne samouprave Jakuševac i da će za dva tjedna, znači sljedeći ponedjeljak, početi s radom i da radovi će trajati dva mjeseca.
Predsjednik Vijeća Tonko Bogovac - Mislim da je prošli put bilo pitanja oko ugostiteljskih objekata na Bundeku. Dakle, taj jedan objekt je u najmu, a drugome je istekao ugovor i s obzirom da sad, koliko sam shvatio, odluka kojom su prostori trebali biti dati u zakup nije bila donesena, a u međuvremenu je to sada riješeno, tako da će se uskoro objaviti natječaj da se može netko drugi javiti za taj navedeni prostor.
Član Vijeća Davor Matković - Nekoliko je puta javna rasvjeta ostala svijetliti tijekom dana i  gasila se kasnije. Poslao sam e-mail sa slikama i predsjednik je odmah reagirao, do kraja večeri su ugasili pa su je onda opet morali paliti. Molim da uđe u zapisnik, to sam obećao sugrađanima, imam nekoliko reakcija u obliku e-maila i poziva na odvoženje smeća. Čistoća je tri ili četiri puta preskočila odvoz smeća. Molim da uđe u zapisnik da ljudi se jako žale kad se preskoči termin. Ako se sjećate svih onih ulica i parkiranih kamiona, bilo je situacija gdje su vozila Čistoće bila na terenu, ali kroz te ulicu nisu prošla jer im je bila gužva. Da li se trebaju kontaktirati komunalne ili prometne redare da oni tim relacijama mogu proći. 
Predsjednik Vijeća Tonko Bogovac ističe i informira kako bi samo prošao rokove kroz srpanj. U srpnju smo rekli da ćemo imati sjednicu 18.07.2022., dakle sjednica Gradske skupštine će biti tjedan dana prije to jest 12.07.2022. Sad ni nije bilo točaka koje su relevantne za gradsku četvrt, a pretpostavljam da će tako biti i u srpnju. 11.07.2022. ćemo napraviti koordinaciju s predsjednicima mjesnih odbora i do tad bi tražio da radna grupa za plan komunalnih ima još vremena riješiti prijedlog rebalansa. Nakon te sjednice radne grupe da imamo utvrđivanje prioriteta za 2023.
Predsjednik Vijeća Tonko Bogovac  
Dovršeno u 20.23 sati.

Zapisnik izradio: Matej Šipura.
KLASA: 024-08/22-002/214
URBROJ: 251-13-11-9/001-22-2
Zagreb, 27. lipnja 2022.
Predsjednik

Vijeća Gradske četvrti

Novi Zagreb - istok   

         Tonko Bogovac

